এসএনএন২৪.কম : মুক্তিযুদ্ধের সময় পাকিস্তানি সেনাবাহিনীর হাতে গ্রেপ্তার হয়ে চারমাস নিষ্ঠুর নির্যাতনের শিকার হয়েছিলেন চট্টলার মহিউদ্দিন চৌধুরী। তার গ্রেপ্তারের খবরে ভারতের একটি মুক্তিযোদ্ধা শিবিরে শহীদ মহিউদ্দীন ক্যাম্প খোলা হয়েছিল। বেঁচে থাকার কথা ছিল না তার। তাই তাকে শহীদ ভেবে ছেলের নামে ফাতেহাও দিয়েছিলেন বাবা হোসেন আহমেদ চৌধুরী। এরই মাঝে একদিন মানসিক রোগীর নাটক করে চট্টগ্রাম কারাগার থেকে পালিয়ে বের হন মহিউদ্দিন। পাড়ি জমান ভারতে। সেখানে সশস্ত্র প্রশিক্ষণ শেষে সক্রিয়ভাবে সম্মুখসমরে অংশ নেন তিনি।